Wynlandgoed-moord: Voorverhoor begin | Maroela Media
Wynlandgoed-moord: Voorverhoor begin
Die Wes-Kaapse hooggeregshof sal Vrydag na verwagting die voorverhoorverrigtinge aanhoor in die moordsaak teen die eiendomsbaas Jason Rohde.
Rohde, voormalige Suid-Afrikaanse hoof van die eiendomsgroep Lew Geffen Sotheby's International Realty, staan tereg vir die moord op sy vrou, Susan, in 'n hotelkamer in die luukse Spier-hotel buite Stellenbosch in Julie verlede jaar.
Hy ontken dat hy sy vrou vermoor het en beweer Susan, die ma van die egpaar se drie dogters, het selfmoord gepleeg deur haarself aan die badkamerdeur op te hang. Die staat voer aan Rohde het haar verwurg.
Die egpaar het by die hotel op die wynlandgoed gebly vir Sotheby's International Realty SA se jaarlikse konferensie. Daar word beweer Rohde het 'n buite-egtelike verhouding met 'n voormalige kollega gehad wat glo ook die konferensie bygewoon het.
Rohde het R100 000 borgtog betaal en R1 miljoen-borgwaarborg verskaf voordat hy op borgtog vrygelaat en toegelaat is om na sy huis in Johannesburg terug te keer.
JA NE, dis nou al met soveel sake gewys!
Money TALKS and BULL#$# Walks.
Jammer die vrou moes op so wrede manier sterf.
hoop maar die polisie het hierdie slag hul werk gedoen. Twyfel egter as jy die slordige werk van die de Zalze geval asook die Pistorius-sake as maatstaf neem